Êrîşa li ser herêma Rêveberiya Xweser 2026

Êrîşa li ser herêma Rêveberiya Xweser an jî êrêşa li ser Rojavayê Kurdiatanê êrîşeke ku di 13ê çileya 2026an de hikûmeta demkî ya Şamê, rêxistina DAÎŞê û komên paramîlîter ên Tirkiyeyê ve li dijî Hêzên Sûriya Demokratîk (HSD) yên bi pêşengiya kurdan li herêmên Rêveberiya Xweser a Bakur û Rojhilatê Sûriyeyê hatiye destpêkirin. Êrîş a ku di destpêkê de li rojhilatê parêzgeha Helebê, li derdora bajarokên Dêr Hafir û Meskenayê sekinîbû bi binpêkirinên agirbestên ku ji aliyê komên çekdarên girdayê Tirkiye û Şamê ve hatibû despêkirin, di 17ê çileyê de ber bi parêzgehên Reqa, Dêrazor û Hesîçe ve berfireh bibû.

Li gorî raporên ku li ser medyayên civakî hatine parvekirin û ji aliyê ajans ve hatiye tesbîtkirin di vê êrîşê de leşkerên Tirkiyê, HTŞ, DAÎŞ û komên din ên paramîlîterên girêdayê Tirkiyeyê cih girtine. Li gorî heman raporên ku di medyaya Tirkiyeyê de hatine weşandin, di dema êrîşên li ser kurdan de medyaya Tirkiyeyê rasterast alikarî daye van êrîşên ku li ser kurdan pêk hatiye û hema hema li ser hemî televîzyon malperên rojnameyên Tirkiyeyê li hemberî kurdan bi awayêkê bê navber kampanyayên nefreta li dijî mirovî hatine destpêkirin.

 Paşperdeh 
Di kanûna 2024an de, êrîşeke bi pêşengiya Heyet Tehrîr el-Şam (HTŞ) a bi piştgiriya Tirkiyeyê ku bi hilweşîna rejîma Beşar Esed bi dawî bû û serokê HTŞê Ehmed Şer di çileya 2025an de wekê serokê rêveberiya reveberiya demkî ya Şamê hatibû ser desthilata li Şamê. Di dema rêveberiya duyem a Donald Trump de ku ew jî di çileya 2025an de dest pê kiriye, Dewletên Yekbûyî yên Amerîkayê Sûriyê wekê qada bandora Tirkiyeyê qebûl kiriye û ji ber vê yekê Donald Trump hewlên xwe yên ji bo vekişîna leşkerên amerîkî ji welêt nû kiribû.

Nûnerên Hêzên Sûriya Demokratîk ji bo Konferansa Diyaloga Neteweyî ya Sûriyeyê ya dawiya Sibata 2025an nehatin vexwendin ku ji aliyê hikûmeta veguhêz a Sûriyeyê ya Ehmed el-Şaraa ve wekî tevdbîrek şêwirmendiyê ji bo Danezana Destûrî ya demkî ya komara erebî ya Sûriyeyê ku di 13ê adara 2025an de hate pejirandin, hatibû gazîkirin.

Li gel hikumeta nû ya demkî ya Şamê her ku diçû têkiliyên hikûmeta demkî û Tirkiyê li hember kurdan ber bi hevkariyê ve diçû. Di çarçoveya planên êrîşên li hemberî Hêzên Sûriya Demokratîk (HSD) û êrîşên li hemberî kurdên li Sûriyê û li Rojavayê Kurdiatanê bi caran wezîrê karê derve yê Tirkîyê Hakan Fidan bi caran serlêdana hikûmeta demkî ya Ehmed Şer kiriye û gef li kurdan xwaribû. Li gorî raporên ku di ajansan de hatine weşandin ev êrîş ji aliyê hinek welatên ereb, Tirkiye, nûnerê Amerîkayê Tom Barrac û Ehmed Şerî ve di demek berê şer de hatibû plankirin.

Li gorî heman raporên ku ji aliyê medyayê ve hatine weşandin, civîna ji bo rêkeftina 10 adarê ku civîna herî dawî yê rêkeftinê bû, wezarê derveyî Sûriyê El Şeybanê derbasê civînê dibe û civînê bi dawî dike. Piştî çend roj ên civînê bi alîkariya Tirkiyeyê, rêxistina DAÎŞê, HTŞ û komên paramîlîter li hemberî her dû taxên kurdnîşîn ên Helebê Şêx Meqsûd û Eşrefiye êrîşên hatine destpêkirin.
 Çavkanî 

Kategorî:Êrîşên leşkerî yên Sûriyê
Kategorî:Êrîşên li dijî kurdan
Kategorî:Êrîşên li dijî sivîlan
Kategorî:Herekatên leşkerî yên Sûriyê
Kategorî:Hêzên Sûriya Demokratîk
Kategorî:Rojavayê Kurdiatanê
Kategorî:Şerên li dijî kurdan
Kategorî:Tawanên şer
Kategorî:Tawanên şer ên li dijî kurdan
Kategorî:Tawanên şer ên Tirkiyeyê
Kategorî:2026 li Kurdistanê
Kategorî:2026 li Sûriyê